
Martfű Város Polgármesterétől

________________________________________________________

ELŐTERJESZTÉS

a Játékvár Óvoda és Bölcsőde Szervezeti és Működési Szabályzatának módosítására
Tisztelt Képviselő-testület!
A 2011.évi CXC. törvény a nemzeti köznevelésről és a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet meghatározza a köznevelési intézmények Szervezeti és Működési Szabályzatának tartalmi elemeit. 

Az SZMSZ felülvizsgálata a törvényi változások kapcsán időszerűvé vált. A dokumentumot az intézmény vezetőjének kell elkészítenie és jóváhagynia, tudatosan átgondolva az adott intézményi szervezet működésére és működtetésére vonatkozó folyamatokat a beiratkozástól a kimenetig. 

A köznevelési feladatot ellátó egyes önkormányzati fenntartású intézmények állami fenntartásba vételéről szóló CLXXXVIII. törvény 25. § (1) f) pontja módosítja a Nkt. 97. §-ának (14) és (15) bekezdését, vagyis az intézmény helyi dokumentumai felülvizsgálatának határideje 2012. december 31-ről 2013. március 31-re módosult.
A jogszabályok részletesen meghatározzák az SZMSZ kötelező elemeit, melyek a módosítás során beépítésre kerültek. Az intézmény sajátosságainak megfelelően a kötelező tartalom kiegészült javasolt elemekkel, melyek a fenntartóra nem rónak többletköltséget.

Az SZMSZ átfogó módosítását követően új egységes szerkezetbe foglalva kerül előterjesztésre.

Kérem a Képviselő-testületet, hogy a Játékvár Óvoda és Bölcsőde egységes szerkezetbe foglalt SZMSZ-ét fogadja el.
Martfű, 2013. április 17.

Határozati javaslat:

Martfű Város Önkormányzatának Képviselő-testülete

……/2013.(IV…..) Ö. határozata

a Játékvár Óvoda és Bölcsőde Szervezeti és Működési Szabályzatának módosítására
Martfű Város Önkormányzatának Képviselő-testülete megtárgyalta a Játékvár Óvoda és Bölcsőde Szervezeti és Működési Szabályzatának módosításáról szóló előterjesztést, melyet a határozat melléklete szerint elfogad.

Erről értesülnek: 

1. Jász-Nagykun-Szolnok Megyei Kormányhivatal

2. Valamennyi képviselő helyben

3. Játékvár Óvoda és Bölcsőde intézményvezetője Gonda Istvánné

